ΕΛΛΗΝΙΚΗ ΔΗΜΟΚΡΑΤΙΑ ΑΔΑ: Β49Α469Η27 - Ω0Ω

ΥΠΟΥΡΓΕΙΟ ΥΓΕΙΑΣ &ΚΟΙΝ. ΑΛΛΗΛΕΓΓΥΗΣ

Ψ.Ν.Α. «ΔΡΟΜΟΚΑΪΤΕΙΟ»

 ΙΕΡΑ ΟΔΟΣ 343 – ΧΑΪΔΑΡΙ

TMHMA : OIKONOMIKOY ΧΑΪΔΑΡΙ 22 ΜΑΪΟΥ 2012

ΓΡΑΦΕΙΟ: ΠΡΟΜΗΘΕΙΩΝ

ΑΡΜΟΔΙΟΣ: ΚΩΝ/ΝΟΣ ΚΩΣΤΟΠΟΥΛΟΣ

ΤΗΛ : 213 2046171 - 170

ΑΡΙΘ. ΠΡΩΤ: 6059/695435

 **ΔΙΑΓΩΝΙΣΜΟΣ ΜΕ ΔΙΑΔΙΚΑΣΙΕΣ ΑΠ΄ ΕΥΘΕΙΑΣ ΑΝΑΘΕΣΗΣ**

 **(συλλογή κλειστών προσφορών)**

 ΠΡΟΫΠΟΛΟΓΙΣΜΟΣ ΔΑΠΑΝΗΣ

 οκτώ χιλιάδες (**8.000,00)** ΕΎΡΩ συμπεριλαμβανομένου Φ.Π.Α.

|  |  |  |
| --- | --- | --- |
| ΠΡΟΔΙΑΓΡΑΦΕΣ |  ΔΕΙΓΜΑ | ΤΕΛΟΣ ΠΡΟΘΕΣΜΙΑΣ ΥΠΟΒΟΛΗΣ ΠΡΟΣΦΟΡΩΝ |
|  ΝΑΙ |  ΟΧΙ |  ΕΩΣ 05/06/2012  ΚΑΙ  ΩΡΑ 13.30 |

 **Δ Ι Α Κ Η Ρ Υ Ξ Η**

 **ΓΙΑ ΤΗΝ ΑΝΑΔΕΙΞΗ ΕΡΓΟΛΑΒΟΥ** **ΑΠΟΛΥΜΑΝΣΗΣ**

 **ΑΠΕΝΤΟΜΩΣΗΣ ΚΑΙ ΜΥΟΚΤΟΝΙΑΣ**

Έχοντας υπόψη:

1. **Τις διατάξεις του Ν. 2286/95 (φεκ 19/Α/95) “Προμήθειες του Δημοσίου τομέα και ρυθμίσεις συναφών θεμάτων”**
2. **Τις διατάξεις του Π.Δ. 118/07.**
3. **Τις διατάξεις του Οργανισμού του Ψ.Ν.Α. «ΔΡΟΜΟΚΑΪΤΕΙΟ» (ΦΕΚ 386/Β/25-5-89).**
4. **Την Κ.Υ.Α. 6588/21-07-2011 (ΦΕΚ 1650/25-07-2011 τεύχος ΄Β) του Υφυπουργού Υγείας και Κοιν. Αλληλεγγύης και του Αναπληρωτή Υπουργού Οικονομικών περί έγκρισης προγράμματος προμηθειών, υπηρεσιών και φαρμάκων των μονάδων υγείας και κοιν. αλληλεγγύης έτους 2011**
5. **Την Υ.Α. 7528/14-09-2011 (ΦΕΚ 2045/14-09-2011 τεύχος ΄Β) του Υφυπουργού Υγείας και Κοιν. Αλληλεγγύης περί έγκρισης φορέα για τη διενέργεια διαγωνισμών του ΠΠΥΥ των Υ.Π. και των φορέων υγείας έτους 2011**
6. **Την Υ.Α. 8414/03-10-2011 του Υφυπουργού Υγείας και Κοιν. Αλληλεγγύης περί οδηγιών εκτέλεσης και εφαρμογής του προγράμματος προμηθειών και υπηρεσιών υγείας έτους 2011, πιστώσεις 2011 και 2012**
7. **Την Υ.Α. 7420/31-08-2011 (ΦΕΚ 2079/20-09-2011 τεύχος ΄Β) του Υφυπουργού Υγείας και Κοιν. Αλληλεγγύης περί έγκρισης φορέων για τη διενέργεια διαγωνισμών του ΠΠΥΥ έτους 2011**
8. **Τo υπ΄ αριθ. πρωτ. 22092/26157/04-10-2011 έγγραφο της 2ης Διοίκησης Υγειον. Περιφέρειας Πειραιώς και Αιγαίου περί καθορισμού φορέα διενέργειας για τις λοιπές προμήθειες υλικών και υπηρεσιών που περιλαμβάνονται στο εγκεκριμένο ΠΠΥΥ έτους 2011**

 **ΑΔΑ: Β49Α469Η27 - Ω0Ω**

1. **Το υπ΄ αριθ. πρωτ. 9844/8336/08-04-2011 έγγραφο της 2ης Διοίκησης Υγειον. Περιφέρειας Πειραιώς και Αιγαίου περί διαβίβασης αποσπάσματος πρακτικού συνεδριάσεως Ε.Π.Π.Υ.**
2. **Το απόσπασμα πρακτικού της υπ΄ αριθ. 55/15-03-2011 (θέμα 6Ο) συνεδρίαση της επιτροπής προμηθειών υγείας περί έγκρισης προγράμματος προμηθειών, υπηρεσιών και φαρμάκων των μονάδων υγείας και κοιν. αλληλεγγύης έτους 2011**

**ΑΠΟΦΑΣΗ Δ.Σ. 2123/15-12-2011 Συνεδρίασης του Δ.Σ. Του Νοσοκομείου.**

 **Δ Ι Ε Ν Ε Ρ Γ Ε Ι**

Διαγωνισμό με συλλογή γραπτών κλειστών προσφορών, ΓΙΑ ΤΗΝ ΑΝΑΔΕΙΞΗ ΕΡΓΟΛΑΒΟΥ **ΑΠΟΛΥΜΑΝΣΗΣ**  **ΑΠΕΝΤΟΜΩΣΗΣ ΚΑΙ ΜΥΟΚΤΟΝΙΑΣ** των χώρων του Νοσοκομείου, επιφάνειας 11.000 τ.μ. περίπου, για ένα έτος σύμφωνα με τις τεχνικές προδιαγραφές, όπως ορίζονται αναλυτικά στο Παράρτημα Α, το οποίο αποτελεί αναπόσπαστο τμήμα της παρούσας διακήρυξης, με τους παρακάτω βασικούς και ουσιώδεις όρους:

**ΑΡΘΡΟ 1Ο**

 Στο διαγωνισμό γίνονται δεκτές επιχειρήσεις (νομικά πρόσωπα) που δραστηριοποιούνται στον τομέα αυτό και καλύπτουν τους παρακάτω όρους:

1. Διαθέτουν άδεια καταπολέμησης εντόμων και τρωκτικών, σε κατοικημένους χώρους, εγκεκριμένη από το Υπουργείο Γεωργίας (σύμφωνα με την αρ. 152347/380 Υπουργική απόφαση), την οποία θα επισυνάψει σε επικυρωμένα φωτοαντίγραφα.

1. Διαθέτουν πιστοποιητικό Διασφάλισης Ποιότητας ISO για παροχή υπηρεσιών απολύμανσης, απεντόμωσης και μυοκτονίας, επικυρωμένο αντίγραφο του οποίου θα πρέπει να επισυναφθεί μαζί με την κατάθεση της προσφοράς. Η μη κατάθεση της ανωτέρω άδειας και του πιστοποιητικού ISO συνεπάγεται αυτόματα και την απόρριψη της προσφοράς.
2. Διαθέτουν ασφαλιστική κάλυψη έναντι αστικής ευθύνης προς τρίτους για βλάβη σε πρόσωπα ή υλικά που μπορεί να επέλθει κατά τη διάρκεια ή εξ αιτίας των πραγματοποιούμενων εφαρμογών
3. Βεβαίωση από αρμόδιο κρατικό ή επιστημονικό φορέα ή Διεθνή Οργανισμό της ασφάλειας και της μη τοξικότητας των προϊόντων που θα χρησιμοποιηθούν.
4. Στοιχεία που να αποδεικνύουν την επιστημονική και επιχειρησιακή επάρκεια της εταιρείας.

**ΑΡΘΡΟ 2Ο**

 Για τη συμμετοχή στο διαγωνισμό απαιτούνται:

1. Κλειστή έγγραφη προσφορά, καθαρογραμμένη και συνταγμένη στην Ελληνική γλώσσα. Εάν στην προσφορά υπάρχει οποιαδήποτε προσθήκη ή διόρθωση, πρέπει αυτή να είναι μονογραμμένη από τον προσφέροντα. Τα τεχνικά στοιχεία της προσφοράς τοποθετούνται σε χωριστό σφραγισμένο φάκελο ο οποίος τοποθετείται μέσα στον κυρίως φάκελο με την ένδειξη «ΤΕΧΝΙΚΗ ΠΡΟΣΦΟΡΑ»

 Οι προσφορές θα κατατεθούν στο τμήμα Γραμματείας και θα πρωτοκολληθούν.

 **ΑΔΑ: Β49Α469Η27 - Ω0Ω**

1. Δήλωση, η οποία αναγράφεται επί της προσφοράς, ότι ο προσφέρων αποδέχεται ανεπιφύλακτα όλους τους όρους της διακήρυξης, εκτός εάν στην προσφορά ρητά αναφέρει τα σημεία εκείνα τα οποία δεν αποδέχεται.

**ΑΡΘΡΟ 3Ο**

 Οι προσφορές ισχύουν και δεσμεύουν τους προσφέροντες για 120 ημερολογιακές ημέρες από την κατάθεση της προσφοράς.

 Η ισχύς της προσφοράς μπορεί να παρατείνεται, εφόσον ζητηθεί από την υπηρεσία μας πριν από την λήξη αυτής.

**ΑΡΘΡΟ 4Ο**

Ο Εργολάβος θα πρέπει να αναφέρει αναλυτικά τη μέθοδο που θα χρησιμοποιηθεί. Οι εφαρμογές θα γίνονται με μέθοδο που θα είναι εγκεκριμένη από αρμόδιο επιστημονικό ή κρατικό φορέα, Ελληνικό ή Ευρωπαϊκό και να είναι ασφαλείς για τους ασθενείς, το προσωπικό και τους επισκέπτες. Επίσης πρέπει να προσδιορίζει το χρόνο όσον αφορά την αποτελεσματικότητα του προτεινόμενου προγράμματος. Εάν μετά την εφαρμογή συνεχίζεται η καθημερινή επανεμφάνιση εντόμων, τρωκτικών κ.λ.π. ο εργολάβος είναι υποχρεωμένος να επαναλάβει χωρίς αμοιβή τη χρήση της μεθόδου μέχρι να εξαφανιστούν όλα τα έντομα και τρωκτικά με δυνατότητα αλλαγής των εφαρμογών.

**ΑΡΘΡΟ 5Ο**

Οι εφαρμογές θα είναι κατ’ ελάχιστον δύο (2) φορές το μήνα και όταν παρίσταται ανάγκη θα συμπληρώνονται με έκτακτες.

**ΑΡΘΡΟ 6Ο**

Απαγορεύεται ρητά η παραχώρηση της εργολαβίας σε άλλον (υπεργολαβία).

**ΑΡΘΡΟ 7Ο**

Η προσφερόμενη τιμή θα δοθεί ανά μήνα και θα αναλύεται ως εξής:

Α) Καθαρή τιμή ανά μήνα σε Ευρώ (χωρίς Φ.Π.Α.)

Β) Επιβάρυνση με Φ.Π.Α. (συντελεστής)

Τέλος θα υπάρχει η συνολική τιμή κατά έτος με τιμή χωρίς να συμπεριλαμβάνεται Φ.Π.Α. και ξεχωριστά η τιμή συμπεριλαμβανομένου Φ.Π.Α.

Στην αμοιβή του Εργολάβου συμπεριλαμβάνονται κάθε φύσεως έξοδα, δαπάνες χημικών προϊόντων, αμοιβές προσωπικού του συνεργείου, προσωπικό με το οποίο δεν θα υπάρχει σχέση προκτήσεως με το Νοσοκομείο, ο Εργολάβος ευθύνεται αστικά και ποινικά για όλο το προσωπικό που χρησιμοποιεί.

**ΑΡΘΡΟ 8Ο**

 Η πληρωμή θα γίνεται μετά την έκδοση του σχετικού τιμολογίου, το οποίο θα εκδίδεται ανά μήνα, τη πιστοποίηση της καλής εκτέλεσης των εργασιών από την αρμόδια για το σκοπό αυτό Επιτροπή του Νοσοκομείου και τη θεώρηση του χρηματικού εντάλματος από την υπηρεσία της Παρέδρου του Ελεγκτικού Συνεδρίου.

**ΑΡΘΡΟ 9Ο**

 Τον Εργολάβο βαρύνουν οι παρακάτω κρατήσεις:

1. Υπέρ του Δημοσίου 1,536% επί της καθαρής συμβατικής αξίας.

 **ΑΔΑ: Β49Α469Η27 - Ω0Ω**

1. Κρατήσεις υπέρ ψυχικής υγείας 2% επί της καθαρής συμβατικής αξίας.
2. Φόρος εισοδήματος 8% επί της καθαρής συμβατικής αξίας

# ΑΡΘΡΟ 10ο

 Ο προϋπολογισμός της δαπάνης του παραπάνω διαγωνισμού ανέρχεται στο ποσόν των **οκτώ χιλιάδες (8.000,00) ΕΥΡΩ συμπεριλαμβανομένου Φ.Π.Α.**

**ΑΡΘΡΟ 11Ο**

1. Για ότι δεν προβλέπεται στη παρούσα διακήρυξη, ισχύουν οι διατάξεις που αναγράφονται στην σελίδα 1 και 2 με τις εκάστοτε τροποποιήσεις τους.
2. Το παράρτημα Α αποτελεί αναπόσπαστο τμήμα της παρούσας διακήρυξης.
3. Η σύμβαση θα έχει διάρκεια ένα έτος με έναρξη ισχύος από την ημερομηνία ανακοίνωσης της κατακύρωσης στον ανάδοχο. **Επίσης η σύμβαση θα μπορεί να παραταθεί, μετά την ετήσια διάρκειά της, έως και δώδεκα μήνες με απόφαση του Δ.Σ. του Νοσοκομείου ως μονομερές δικαίωμα, με τους ίδιους όρους και τιμές** . Η παράταση θα δύναται να διακοπεί οποτεδήποτε μετά την ανάδειξη αναδόχου – μειοδότη από σχετικό διαγωνισμό.

 - Ο -

 ΠΡΟΕΔΡΟΣ

 ΝΙΚΟΛΑΟΣ Γ. ΤΣΙΚΗΣ

 ΑΔΑ: Β49Α469Η27 - Ω0Ω

 ΠΑΡΑΡΤΗΜΑ Α΄

 **ΘΕΜΑ**: Τεχνικές προδιαγραφές για την εφαρμογή προγραμμάτων απεντόμωσης,

Μυοκτονίας, μικροβιοκτονίας στο Νοσοκομείο και στις εξωνοσοκομειακές δομές.

**ΓΕΝΙΚΟΙ ΟΡΟΙ**

 O ανάδοχος να διαθέτει και να πληρoί τις απαιτούμενες προϋποθέσεις, όπως:

1. Άδεια καταπολέμησης εντόμων και τρωκτικών σε κατοικημένους χώρους, εγκεκριμένη από το Υπουργείο Αγροτικής ανάπτυξης και Τροφίμων, την οποία θα επισυνάψει σε επικυρωμένο φωτοαντίγραφο.
2. Πιστοποιητικό Διασφάλισης Ποιότητας κατά το ISO 9001:2008, για παροχή υπηρεσιών ελέγχου παρασίτων (τρωκτικών και εντόμων), σε επικυρωμένο αντίγραφο.
3. Πιστοποιητικό Συστήματος Περιβαλλοντικής Διαχείρισης σύμφωνα με το διεθνές πρότυπο ISO 14001, σε επικυρωμένο αντίγραφο.
4. Πιστοποιητικό Συστήματος Υγιεινής και Ασφάλειας στην εργασία κατά το πρότυπο ΕΛΟΤ 1801, σε επικυρωμένο αντίγραφο.
5. Πιστοποιητικό εγγραφής στο οικείο Επαγγελματικό Επιμελητήριο.
6. Ο ανάδοχος οφείλει να πιστοποιήσει επιτυχή εκτέλεση ανάλογων έργων καταπολέμησης παρασίτων σε άλλα νοσοκομεία του Ε.Σ.Υ. Η πιστοποίηση θα γίνει βάσει των εγγράφων, που έχουν ήδη παραδοθεί στα συνεργαζόμενα νοσοκομεία και συγκεκριμένα: α) κάτοψη του δικτύου μυοκτονίας β) μηνιαίες ή τελικές εκθέσεις πεπραγμένων, γ) πιστοποιητικά- βεβαιώσεις επισκέψεων και δ) βεβαιώσεις καλής συνεργασίας με τα εν λόγω νοσοκομεία.
7. Ο ανάδοχος να απασχολεί κατ’ ελάχιστο δύο(2) επιστήμονες (γεωπόνους, χημικούς, βιολόγους κλπ) ως μόνιμο προσωπικό με εμπειρία στο αντικείμενο. Η πιστοποίηση της μόνιμης συνεργασίας των εν λόγω επιστημόνων να αποδεικνύεται από την σχετική άδεια απεντόμωσης- μυοκτονίας της εταιρείας από το Υπουργείο Αγροτικής Ανάπτυξης και Τροφίμων.
8. Ο ανάδοχος να διαθέτει ασφαλιστική κάλυψη έναντι αστικής ευθύνης προς τρίτους για βλάβη σε πρόσωπα ή υλικά που μπορεί να επέλθει κατά την διάρκεια ή εξαιτίας των πραγματοποιούμενων εφαρμογών.
9. Ο ανάδοχος υποχρεούται να χρησιμοποιεί αποκλειστικά, σκευάσματα εγκεκριμένα από το Υπουργείο Αγροτικής Ανάπτυξης και Τροφίμων, τις άδειες εγκρίσεως των φαρμάκων καθώς και τα δελτία δεδομένων ασφαλείας(ΜSDS), που θα πρέπει να καταθέσει στο νοσοκομείο.
10. Όλες οι εφαρμογές θα πραγματοποιούνται με ευθύνη της Εταιρείας, όπου θα λαμβάνονται όλα τα απαραίτητα μέτρα αυτοπροστασίας, πρόληψης και υγιεινής καθώς και μέτρα προστασίας των νοσηλευομένων, των εργαζομένων και των επισκεπτών. Ουδεμία ευθύνη φέρει το Νοσοκομείο, εξαιτίας πράξης ή παράλειψης της Εταιρείας. Επίσης, οι εφαρμογές θα υλοποιούνται με την επίβλεψη έμπειρου στο αντικείμενο επιστήμονα, ο οποίος θα υπογράφει και τα εκδιδόμενα πιστοποιητικά.
11. Ο ανάδοχος με την προσφορά του οφείλει να περιγράψει ακριβώς τον εξοπλισμό και τα σκευάσματα που θα χρησιμοποιήσει.
12. Ο ανάδοχος οφείλει να εκτελεί και να παρακολουθεί το πρόγραμμα μυοκτονίας- εντομοκτονίας τόσο στο Ψ.Ν.Α «ΔΡΟΜΟΚΑΙΤΕΙΟ» όσο και στις εξωνοσοκομειακές δομές που υπάγονται στο Νοσοκομείο.
13. Ο ανάδοχος να έχει την δυνατότητα ενημέρωσης με τις εκθέσεις πρωτοκόλλων, κάτοψη με χρωματικές ενδείξεις παρουσίας παρασίτων, έκθεση πεπραγμένων- παρατηρήσεων όπως και να κατατίθεται υπόδειγμα στο Νοσοκομείο.
14. Ο ανάδοχος υποχρεούται να παραδίδει μηνιαίες εκθέσεις πεπραγμένων, πρωτόκολλα παρακολούθησης δολωματικών σταθμών και παγίδες σύλληψης ερπόντων εντόμων, καθώς και κατόψεις των δικτύων παρακολούθησης με επισήμανση των θέσεων προσβολής ανά έλεγχο.
15. Οι κατόψεις του δικτύου παρακολούθησης, οι εκθέσεις πεπραγμένων, τα αρχεία παρακολούθησης των σταθμών μυοκτονίας-εντομοκτονίας, οι άδειες σκευασμάτων, τα πιστοποιητικά εφαρμογών και τα οποία σχόλια ή υποδείξεις θα συμπεριλαμβάνονται στον «ΦΑΚΕΛΟ ΕΛΕΓΧΟΥ ΠΑΡΑΣΙΤΩΝ»την ευθύνη ενημέρωσης, θα έχει ο ανάδοχος κατά τρόπο ώστε να υπερκαλύπτονται οι απαιτήσεις που θέτει το Υπουργείο Υγείας και Κοιν. Αλληλεγγύης και ο Ενιαίος Φορέας Ελέγχου Τροφίμων(ΕΦΕΤ).

 **ΑΔΑ: Β49Α469Η27 - Ω0Ω**

1. Κατά τη διάρκεια του ψεκασμού δεν επιτρέπεται να παρεμποδίζεται η εργασία του προσωπικού του Νοσοκομείου από τα συνεργεία του εργολάβου. Ο ψεκασμός δεν πρέπει να προκαλεί δυσοσμία στους χώρους του Νοσοκομείου, να εκτίθεται σε κίνδυνο η υγεία των ασθενών και όλων των εργαζομένων στο Ίδρυμα, και να μην προκαλεί χημική επιμόλυνση στα τρόφιμα.
2. Οι προσφορές πρέπει να είναι λεπτομερείς , ως προς την περιγραφή τους, για την καλύτερη ποιοτική σύγκριση.
3. Όλες οι εφαρμογές θα πρέπει να γίνονται με την αποτελεσματικότητα ,ασφάλεια και διακριτικότητα που απαιτείται, όπως ορίζουν οι διεθνείς προδιαγραφές , η κείμενη νομοθεσία και σύμφωνα με τις υποδείξεις του Νοσοκομείου.

Η μη κατάθεση των ανωτέρων αποδεικτικών στοιχείων συνεπάγεται αυτόματα

και την απόρριψη της προσφοράς.

**Πρόσθετα κριτήρια αξιολόγησης υποψηφίων θα αποτελέσουν:**

1. Τεχνικές προδιαγραφές έργου(περιγραφή του έργου, δεσμεύσεις, εγγυήσεις ασφαλείας και η αποτελεσματικότητα εφαρμογής).
2. Εμπειρία(η προηγούμενη εμπειρία και αποτελεσματικότητα σε Νοσοκομεία).
3. Επιστημονική και Επιχειρησιακή Επάρκεια(αριθμός απασχολούμενων επιστημόνων, τεχνικών υπαλλήλων, μηχανολογικών εξοπλισμών, μηχανογραφική υποστήριξη, δυνατότητα ηλεκτρονικής παρακολούθησης του έργου και έκδοσης των απαιτούμενων αναφορών και εκθέσεων.

**ΕΙΔΙΚΟΙ ΟΡΟΙ**

**Α. ΜΥΟΚΤΟΝΙΑ**

1. Ο ανάδοχος του έργου θα πρέπει άμεσα να αντικαθιστά τυχόν κατεστραμμένους ή ελαττωματικούς δολωματικούς σταθμούς ή και να προστίθενται νέοι δολωματικοί σταθμοί στο ήδη υφιστάμενο δίκτυο, ικανό για την αποτελεσματική προστασία του Νοσοκομείου. Οι δε δολωματικοί σταθμοί θα πρέπει να είναι υψηλής αντοχής και ασφάλειας με ειδικό κλειδί, προκειμένου να καταστεί απαγορευτική η προσέγγιση ανθρώπων ή άλλων θηλαστικών πέρα των τρωκτικών. Το είδος των δολωματικών σταθμών θα πρέπει να αναφέρεται στην Τεχνική Προσφορά του υποψηφίου. Το κόστος για την αντικατάσταση ή εγκατάσταση των δολωματικών σταθμών, οι οποίοι θα είναι παρόμοιων προδιαγραφών με αυτούς που ήδη υπάρχουν, θα επιβαρύνει την εταιρεία.
2. Τα τρωκτικοκτόνα σκευάσματα που θα χρησιμοποιηθούν κατά την διάρκεια του έργου θα πρέπει να είναι συμπαγή , ώστε να επιτρέπουν την εκτίμηση της όποιας κατανάλωσης και να είναι εγκεκριμένα από το Υπουργείο Αγροτικής Ανάπτυξης και Τροφίμων για ανάλογη χρήση.
3. Ο έλεγχος των δολωματικών σταθμών και η αντικατάσταση των τρωκτικοκτόνων σκευασμάτων θα πρέπει να πραγματοποιείται- κατ’ελάχιστον- μια φορά το μήνα.
4. Ο ανάδοχος υποχρεούται να παραδώσει κάτοψη των χώρων του Νοσοκομείου, όπου θα δηλώνονται αριθμημένες οι θέσεις των σταθμών μυοκτονίας. Μετά τις εφαρμογές μυοκτονίας θα πρέπει να ενημερώνει εγγράφως το Νοσοκομείο για τις παρατηρούμενες καταναλώσεις ανά δολωματικό σταθμό.
5. Σε περίπτωση ενεργούς προσβολής σε εσωτερικούς χώρους η αντιμετώπιση θα είναι άμεση, η εφαρμογή θα πραγματοποιείται με μηχανικά μέσα σύλληψης(παγίδες, κόλλες, κ.ά.) με καθημερινές επιθεωρήσεις της προσβεβλημένης περιοχής, του περιβάλλοντα, αυτής, χώρου μέχρι της επίλυσης του προβλήματος.
6. Ο ανάδοχος υποχρεούται να ελέγχει και να δολώνει σε τακτά χρονικά διαστήματα το σύνολο των φρεατίων του Νοσοκομείου, όπως επίσης τις ψευδοροφές και τις στέγες των κτιρίων. Επιπρόσθετα την πραγματοποίηση έρευνας στους παρακείμενους χώρους για την ύπαρξη φωλιών από τρωκτικά, όπου και θα δολώνονται κατάλληλα.
7. Ο ανάδοχος οφείλει να ανταποκρίνεται έγκαιρα σε περίπτωση έκτακτης ανάγκης εντός 24ώρου.

 **ΑΔΑ: Β49Α469Η27 - Ω0Ω**

**Β. ΕΝΤΟΜΟΚΤΟΝΙΑ**

 **Έλεγχος ερπόντων και ιπτάμενων εντόμων**

1. Ο ανάδοχος του έργου θα πρέπει άμεσα να εγκαταστήσει δίκτυο παγίδων σύλληψης ερπόντων εντόμων σε κρίσιμα σημεία των κτιριακών εγκαταστάσεων, σε αριθμό ικανό προκειμένου να ελέγχεται η ένταση και η φύση του προβλήματος. Οι παγίδες σύλληψης θα είναι ατοξικές, θα περιέχουν στο εσωτερικό τους προσελκυστική τροφή και κολλώδη επιφάνεια. Ο συνολικός αριθμός καθώς το είδος των παγίδων σύλληψης ερπόντων εντόμων θα είναι ανάλογο του μέχρι σήμερα υφιστάμενου δικτύου. Το είδος των παγίδων σύλληψης θα πρέπει να αναφέρεται στην Τεχνική Προσφορά του υποψηφίου.
2. Η καταπολέμηση ερπόντων εντόμων θα πραγματοποιείται στους χώρους των κτιριακών εγκαταστάσεων με τη χρήση gel, εφαρμογές που επαναλαμβάνονται όποτε παρουσιάζεται δραστηριότητα.
3. Σε υπόγειους, αποθηκευτικούς χώρους(ψεκαστικές) και στο σύνολο των φρεατίων θα γίνονται ψεκαστικές ή σκονισμού εφαρμογές υπολειμματικότητας σε τακτά χρονικά διαστήματα.
4. Ο έλεγχος των παγίδων σύλληψης ερπόντων εντόμων και οι ενδεδειγμένες εφαρμογές καταστολής θα πραγματοποιούνται κατ’ελάχιστον δύο (2) φορές το μήνα.
5. Σε τακτά χρονικά διαστήματα και κυρίως κατά τους μήνες Μάρτιο-Οκτώβριο, θα πρέπει να πραγματοποιούνται ψεκαστικές ή ειδικού επιχρίσματος εφαρμογές ,περιμετρικά των κτιρίων και σε κρίσιμα σημεία του περιβάλλοντα χώρου, όπως στους χώρους ανάπαυσης και αναπαραγωγής ιπτάμενων εντόμων(μύγες, κουνούπια κ.α.) για την αντιμετώπισή τους.
6. Ο ανάδοχος υποχρεούται να αντιμετωπίσει τις όποιες προσβολές άλλων παρασίτων (ψύλλοι, ακάρεα, κοριοί, μυρμήγκια, κλπ) κατά την διάρκεια της σύμβασης και να ανταποκρίνεται άμεσα σε έκτακτες κλήσεις εντός 24ώρου.
7. Ο ανάδοχος υποχρεούται να ενημερώνει εγγράφως το Νοσοκομείο για τις εφαρμογές που διενεργεί και να διατηρεί αρχείο των παγίδων σύλληψης ερπόντων εντόμων.

**Γ. ΜΙΚΡΟΒΙΟΚΤΟΝΙΑ**

Εφαρμογή με ψεκασμό ή εκνέφωση μικροβιοκτόνων σκευασμάτων σε χώρους όπου απαιτείται ιδιαίτερη μέριμνα όπως: τουαλέτες, εργαστήρια, θάλαμοι ασθενών με μεταδοτικά νοσήματα, ψυκτικός θάλαμος με μολυσματικά απόβλητα, ασθενοφόρα κλπ.

**Δ. ΟΦΙΟΑΠΩΘΗΣΗ**

Εφαρμογή ψεκασμού ή άλλων μεθόδων -όπου απαιτείται-με οφιοαπωθητικά σκευάσματα, περιμετρικά των κτιρίων για την αντιμετώπιση των ερπετών.

**ΠΑΡΑΚΟΛΟΥΘΗΣΗ - ΠΙΣΤΟΠΟΙΗΣΗ ΕΡΓΟΥ**

Για να μπορεί η Επιτροπή παρακολούθησης του έργου, η Επιτροπή Νοσοκομειακών Λοιμώξεων, ο Επόπτης Δημόσιας Υγείας και οποιοσδήποτε ελεγκτικός φορέας (π.χ.ΥΥΚΑ, ΕΦΕΤ.) να πιστοποιεί τις εργασίες που πραγματοποιούνται, η Εταιρεία που θα αναλάβει το έργο, οφείλει να τηρεί ενημερωμένο αρχείο ηλεκτρονικής παρακολούθησης, το οποίο θα περιέχει:

* + Κατόψεις των τμημάτων με τους δολωματικούς σταθμούς(για τρωκτικά).
	+ Αρχείο κατάστασης εντομοπαγίδων- δολωματικών σταθμών (καταναλώσεις, πιθανή τοποθέτηση νέων σταθμών ή επανατοποθέτησή τους σε άλλα σημεία των κτιριακών εγκαταστάσεων)
	+ Αρχεία με τα συμβάντα, τις επισκέψεις ( προγραμματισμένες και έκτακτες) και τις εφαρμογές που έχουν πραγματοποιηθεί.
	+ Έγκριση των σκευασμάτων από το Υπουργείο Αγροτικής Ανάπτυξης και Τροφίμων, καθώς και τα δελτία ασφαλείας τους(MSDS).
	+ Πιστοποιητικά εφαρμογών.

Ο ΕΠΟΠΤΗΣ ΔΗΜ. ΥΓΕΙΑΣ Ο ΠΡΟΕΔΡΟΣ

 ΣΕΡΜΠΟΣ ΑΘΑΝΑΣΙΟΣ ΔΗΜΟΥΤΣΟΣ ΜΙΧΑΗΛ